ཏིང་ཡེ་ཤན་གྱིས་རིམ་ཁག་ཏང་ཨུད་དང་སྲིད་གཞུང་དང་ལྷག་དོན་དུ་འཐབ་ཕྱོགས་གཅིག་གྱུར་དང་།མི་རིགས་ཆོས་ལུགས་ལས་དོན་སྡེ་ཚན།རྒྱ་ཆེའི་དགོན་སྡོད་ལས་བྱེད་པ་ཚོས་ཆོས་ལུགས་ལས་དོན་སྐོར་གྱི་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་རྣམ་བཤད་གལ་ཆེན་མཛུབ་ཁྲིད་དུ་བྱེད་རྒྱུ་མཐའ་འཁྱོངས་ཀྱིས་དུས་རབས་གསར་པར་གཞི་ཚུགས་པ་དང་།དམིགས་ཚད་གསར་པར་དམིགས་པ།བླང་བྱ་གསར་པ་དོན་འཁྱོལ་བཅས་བྱས་ཏེ་རང་ལྗོངས་ཀྱི་ཆོས་ལུགས་དོ་དམ་གྱི་ཆུ་ཚད་ཕྱོགས་ཡོངས་ནས་མཐོ་རུ་བཏང་སྟེ་ཆོས་ལུགས་སྤྱི་ཚོགས་རིང་ལུགས་ཀྱི་སྤྱི་ཚོགས་དང་འཚམ་མཐུན་ཡོང་རྒྱུར་ཁྲིད་སྟོན་ཧུར་ཐག་བྱེད་དགོས་པའི་ནན་བཤད་གནང་བ་སྟེ།གཅིག་ནས་ཏང་གིས་ཆོས་ལུགས་ལས་དོན་ལ་འགོ་ཁྲིད་བྱ་རྒྱུར་ཤུགས་སྣོན་རྒྱག་པ་དང་།ཆོས་ལུགས་ཀྱི་གནད་དོན་ཐག་གཅོད་བྱེད་ནུས་རྒྱུན་མཐུད་ངང་ཆེ་རུ་གཏོང་བ།ཆོས་ལུགས་ལས་དོན་ཉིན་རེའི་ལས་ཀའི་གྲོས་རིམ་གལ་ཆེན་ནང་འཇུག་པ་བཅས་བྱས་ནས་ཀྲུང་དབྱང་དང་ལྗོངས་ཏང་ཨུད་ཀྱི་ཆོས་ལུགས་ལས་དོན་གྱི་ཐབས་ཇུས་བཀོད་སྒྲིག་ཁག་དོན་ཐོག་ཏུ་འཁྱོལ་རྒྱུའི་འགན་ལེན་བྱེད་དགོས་པ་དང་།གཉིས་ནས་བོད་བརྒྱུད་ནང་བསྟན་ཀྲུང་གོ་ཅན་གྱི་ཁ་ཕྱོགས་སྔ་ཕྱི་བར་གསུམ་དུ་མཐའ་འཁྱོངས་བྱ་རྒྱུ་དེ་ཉིད་རང་ལྗོངས་ཀྱི་ཆོས་ལུགས་ལས་དོན་གྱི་དམིགས་ས་དང་ཤུགས་རྒྱག་སར་བྱེད་པ་དང་།སྤྱི་ཚོགས་རིང་ལུགས་ཀྱི་ལྟེ་བའི་རིན་ཐང་ལྟ་བ་ཁྲིད་སྟོན་དུ་བྱ་རྒྱུ་མཐའ་འཁྱོངས་བྱེད་པ།སྡོམ་ཁྲིམས་དང་བསྟན་དོན་ལ་དེང་རབས་ཀྱི་ཀྲུང་གོའི་འཕེལ་རྒྱས་དང་ཡར་ཐོན་གྱི་བླང་བྱ་དང་མཐུན་ལ།ཀྲུང་ཧྭ་མི་རིགས་ཀྱི་ཕུལ་བྱུང་སྲོལ་རྒྱུན་རིག་གནས་དང་ཡང་མཐུན་པའི་འགྲེལ་བཤད་རྒྱག་པ།བོད་བརྒྱུད་ནང་བསྟན་དང་ཀྲུང་ཧྭའི་རིག་གནས་ཕན་ཚུན་མཉམ་འདྲེས་ཡོང་རྒྱུར་སྐུལ་འདེད་ཧུར་ཐག་གཏོང་བ་བཅས་བྱས་ཏེ།ཆོས་ལུགས་ཀྱི་དགེ་མཚན་ལྡན་པའི་ནུས་པ་ཆེ་ཤོས་འདོན་སྤེལ་བྱེད་དགོས་པ།གསུམ་ནས་ཁྲིམས་ལྟར་ཆོས་ལུགས་ལས་དོན་ལ་དོ་དམ་བྱས་ནས་ཏང་གི་ཆོས་ལུགས་ལས་དོན་གྱི་གཞི་རྩའི་མཛད་ཕྱོགས་ཕྱོགས་ཡོངས་ནས་དོན་འཁྱོལ་བྱེད་པ་དང་།ཁྲིད་སྟོནལ་བསམ་གཞིག་ཟབ་མོ་དང་སྟངས་འཛིན་ཡང་དག་བྱེད་པ།ཁྲིད་སྟོན་ལ་ཁ་ཕྱོགས་ཡོད་པ་དང་།བྱེད་ཤུགས་ཡོད་པ།ལག་ལེན་བསྟར་ནུས་ཡོད་པ་བཅས་བྱས་ཏེ།ཆོས་ལུགས་ལས་དོན་གྱི་རང་འགུལ་དབང་ཆ་སྟངས་འཛིན་ནན་པོ་བྱེད་དགོས་པ།བཞི་ནས་ཆོས་ལུགས་དང་ཆོས་ལུགས་ལས་དོན་གྱི་གཞི་རྩའི་ཆོས་ཉིད་ཕྱོགས་ཡོངས་དང་ཡང་དག་པའི་སྒོ་ནས་ཁོང་དུ་ཆུད་པར་བྱས་ཏེ།བོད་བརྒྱུད་ནང་བསྟན་གྱི་དམིགས་བསལ་རང་བཞིན་དང་དུས་མཚམས་རང་བཞིན་གྱི་ཁྱད་ཆོས་ཁོང་དུ་ཆུད་པ་དང་།གཙོ་གནད་འབུར་དུ་ཐོན་པ།གནད་སྨིན་ཇུས་བསྟར།དགོན་སྡེ་དོ་དམ་དེ་ཉིད་ཆོས་ལུགས་ལས་དོན་གྱི་གལ་ཆེའི་ནང་གི་འགངས་ཆེར་བརྩི་བ།ཁྲིམས་ལྟར་དོ་དམ་དང་།དམངས་གཙོའི་དོ་དམ།སྤྱི་ཚོགས་དོ་དམ་བཅས་ཟུང་འབྲེལ་བྱ་རྒྱུ་མཐའ་འཁྱོངས་བྱས་ནས་དགོན་སྡེ་དོ་དམ་ལ་རྒྱུན་ཆད་མེད་པར་ཤུགས་སྣོན་དང་གསར་གཏོད་བྱེད་དགོས་པ།ལྔ་ནས་བཟོ་ཚོགས་དང་།གཞོན་ནུ་སྡེ་ཚོགས།བུད་མེད་མཉམ་འབྲེལ་ལྷན་ཚོགས་སོགས་ཚོགས་པ་དང་རྩ་འཛུགས་ཀྱི་ཆབ་སྲིད་རང་བཞིན་དང་།སྔོན་ཐོན་རང་བཞིན།མང་ཚོགས་རང་བཞིན་བཅས་ཀྱི་ནུས་པ་འདོན་སྤེལ་གང་ལེགས་བྱས་ནས་དད་ལྡན་མང་ཚོགས་ཚོར་སེམས་ནུས་མང་ཆེ་བ་ཐོན་སྐྱེད་འཕེལ་རྒྱས་དང་།འཚོ་བ་ལེགས་གཏོང་།ཚེ་འདིའི་འཚོ་བ་ཡག་པོ་སྐྱེལ་བ་བཅས་ཀྱི་ཐོག་འཇོག་རྒྱུར་སློབ་གསོ་ཁྲིད་སྟོན་དང་སྣེ་ཁྲིད་བྱེད་དགོས་པ་བཅས་རེད།